องค์การค้าฯ ฟุ้งผลงานดีลุ้นได้โควตาพิมพ์ตำราเพิ่ม
เมื่อวันที่ 12 มี.ค. นายธนพร สมศรี รองเลขาธิการคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) เปิดเผยว่า ตามที่องค์การค้าฯได้ลิขสิทธิ์การจัดพิมพ์หนังสือเรียนในวิชาคณิตศาสตร์และวิทยาศาสตร์ระดับชั้นมัธยมศึกษาปีที่ 3 และ ม.6 จากสถาบันส่งเสริมการสอนวิทยาศาสตร์และเทคโนโลยี (สสวท.) นั้นล่าสุดองค์การค้าฯได้เปิดประมูล เพื่อให้โรงพิมพ์เอกชนได้ร่วมจัดพิมพ์แบบเรียนดังกล่าว ซึ่งการประมูลจัดพิมพ์เป็นไปด้วยความเรียบร้อย ขณะนี้หนังสือเรียนทุกระดับชั้นได้เริ่มจัดพิมพ์ไปแล้วพร้อมกับทยอยจัดส่งตั้งแต่ต้นเดือน ก.พ. เพราะองค์การค้าฯไม่ต้องการที่จะพิมพ์แบบเรียนให้เสร็จทั้งหมดแล้วมาดำเนินการจัดส่งภายหลัง ถือว่าปีนี้การจัดพิมพ์ทำได้รวดเร็ว เหลือเพียงการจับตาขั้นตอนการจัดส่งและระบบรับหนังสือเรียนจากปลายทางว่าโรงเรียนมีความตรงไปตรงมาหรือไม่ เนื่องจากในอดีตโรงเรียนบางแห่งมีเจตนาต้องการซื้อหนังสือจากผู้ขายที่เป็นภาคเอกชน โดยอ้างว่าหนังสือเรียนที่องค์การฯจัดพิมพ์ล่าช้า เพราะอาจจะมีผลประโยชน์ทับซ้อนปีนี้การพิมพ์แบบเรียนขององค์การค้าฯดีขึ้นเยอะมาก เพราะทุกคนสนองนโยบายนายณัฏฐพล ทีปสุวรรณ รมว.ศธ.ที่ต้องการให้องค์การค้าฯ บริหารงานแบบองค์กรยุคใหม่ ดังนั้นเมื่อการพิมพ์แบบเรียนในปีนี้ดีเราก็หวังว่าปีการศึกษา 2564 สสวท.จะ ให้โอกาสองค์การค้าฯได้พิมพ์แบบเรียนทุกระดับชั้นเหมือนเดิม รองเลขาธิการ สกสค.กล่าว.
ตามที่องค์การค้าฯได้ลิขสิทธิ์การจัดพิมพ์หนังสือเรียนในวิชาคณิตศาสตร์และวิทยาศาสตร์ระดับชั้นมัธยมศึกษาปีที่ 3 และ ม.6 จากสถาบันส่งเสริมการสอนวิทยาศาสตร์และเทคโนโลยี
สกสค.,องค์การค้าฯ,หนังสือแบบเรียน,จัดพิมพ์หนังสือเรียน,โรงพิมพ์เอกชน,การพิมพ์แบบเรียนขององค์การค้าฯ,ข่าววันนี้,การศึกษา